CELEX: 31988R1329
Language: el
Date: 1988-05-16 00:00:00
Title: Κανονισμός (ΕΟΚ) αριθ. 1329/88 του Συμβουλίου της 16ης Μαΐου 1988 για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογήθηκαν στην Κοινότητα από την Kyushu Matsushita (UK) Ltd

Avis juridique important

|

31988R1329

Κανονισμός (ΕΟΚ) αριθ. 1329/88 του Συμβουλίου της 16ης Μαΐου 1988 για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογήθηκαν στην Κοινότητα από την Kyushu Matsushita (UK) Ltd  

Επίσημη Εφημερίδα αριθ. L 123 της 17/05/1988 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 1329/88 ΤΟΥ ΣΥΜΒΟΥΛΙΟΥ  της 16ης Μαΐου 1988  για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογήθηκαν στην Κοινότητα από την Kyushu Matsushita (UK) Ltd  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1761/87 (2), και ιδίως το άρθρο 13 παράγραφος 10,  την πρόταση που υπέβαλε η Επιτροπή μετά από διαβουλεύσεις στο πλαίσιο της Συμβουλευτικής Επιτροπής όπως προβλέπει ο εν λόγω κανονισμός,  Εκτιμώντας ότι:  (1) Με τον κανονισμό (ΕΟΚ) αριθ. 1022/88 (3), το Συμβούλιο επέκτεινε το δασμό αντιντάμπινγκ που επεβλήθη με τον κανονισμό (ΕΟΚ) αριθ. 1698/85 (4) σε ορισμένες γραφομηχανές που συναρμολογήθηκαν στην Κοινότητα από την Canon Bretagne (F), τη Kyushu Matsushita (UK), τη Sharp (UK) και τη Silver Reed (UK).  (2) Το Μάρτιο του 1988, η Kyushu Matsushita πρότεινε ανάληψη υποχρέωσης. Η Επιτροπή εξακρίβωσε, στις εγκαταστάσεις της εν λόγω εταιρείας, ότι με την ανάληψη υποχρέωσης αίρονται οι όροι που δικαιολογούν την επέκταση, με τον κανονισμό (ΕΟΚ) αριθ. 1022/88, το δασμού αντιντάμπινγκ για τις γραφομηχανές που συναρμολογήθηκαν στην Κοινότητα.  (3) Η Επιτροπή, μετά από διαβουλεύσεις, αποδέχτηκε την εν λόγω ανάληψη υποχρέωσης, με απόφαση της αυτής ημερομηνίας.  (4) Υπό τους όρους αυτούς, ο κανονισμός (ΕΟΚ) αριθ. 1022/88 που επεκτείνει το δασμό αντιντάμπινγκ σε ορισμένες ηλεκτρονικές γραφομηχανές που συναρμολογούνται στην Κοινότητα, πρέπει να τροποποιηθεί, όσον αφορά την Kyushu Matsushita,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1022/88 αντικαθίσταται από το ακόλουθο κείμενο:  «Άρθρο 1  1. Ο οριστικός δασμός αντιντάμπινγκ που επιβλήθηκε με τον κανονισμό (ΕΟΚ) αριθ. 1698/85 στις εισαγωγές ηλεκτρονικών γραφομηχανών με ή χωρίς ενσωματωμένους υπολογιστικούς μηχανισμούς, καταγωγής Ιαπωνίας, ισχύει επίσης και για τις ηλεκτρονικές γραφομηχανές, με ή χωρίς ενσωματωμένους υπολογιστικούς μηχανισμούς, οι οποίες υπάγονται στους κωδικούς ΣΟ 8469 10 00, ex 8469 21 00 και ex 8469 29 00 και εισάγονται στην κοινοτική αγορά αφού συναρμολογηθούν στην Κοινότητα από την Canon Bretagne (F), Sharp (UK), και τη Silver Reed (UK).  2. Το ύψος του δασμού είναι αυτό που αναφέρεται παρακάτω ανά συναρμολογούμενη μονάδα από τις οικείες εταιρείες:  - Canon Bretagne (F): 44,00 ECU  - Sharp (UK): 21,82 ECU  - Silver Reed (UK): 56,14 ECU».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαΐου 1988.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 167 της 26. 6. 1987, σ. 9.  (3) ΕΕ αριθ. L 101 της 20. 4. 1988, σ. 4.  (4) ΕΕ αριθ. L 163 της 22. 6. 1985, σ. 1.